सिरि सिरि बोहैलांनाय स्राय - स्राय खोल खोल गोगो गोथां सोमखोर गाबनि थाखायसो ' सोमखोर ' जाखो ना बेनि फारनैबो रुगुं रुगुं खोब खोब जालायनाय बुरै,सिख्ला,गथʼ - गथाय फालोसे मानि सावथाल हिन्जावफोर दोंसे मेथाइखौनो जʼ जʼ खनलायनानै हालो - दैलो समाʼ खांख्राय गोग्रोमनायाव दैखौनो सोमहाबलाय होनाय नुनायखायसो दै गोसोम मुं दोनखोथाय,दा रावबो बुंनो रोंला ।जायखि जाया मानो,बे गामि दरनैनि मानसिफोरा दुब्लि मोनसेयावनो हाल एवलायो,दोंसे दैयावनो दुगैनानै,ना सारनानै गोजोनै संसार जालायलायो ।